Број: 287/3/15

Датум: 09.02.2014.године

**ПОЗИВ ЗА ПОДНОШЕЊЕ ПОНУДА**

 **1.Наручилац**

На основу члана 55. став. 1 тачка 2. и члана 60. став 1. тачка 2. Закона о јавним набавкама („Сл. гласник РС”, бр. 124/2012), наручилац Републички завод за социјалну заштиту у Београду, ул. Теразије бр. 34, интернет адреса [www.zavodsz.gov.rs](http://www.zavodsz.gov.rs), позива све заинтересоване понуђаче да поднесу понуде у складу са Законом, конкурсном документацијом и позивом.

**2.Предмет јавне набавке:**

Предмет јавне набавке мале вредности је набавка добара–Материјал за саобраћај:

**безоловни бензин Евро Премиум БМБ 95**. Назив и ознака из општег речника набавки:

09132100- безоловни бензин.

Количина предметног добра: 3600 литара

**3.Врста поступка јавне набавке**

Предметна јавна набавка је набавка мале вредности и спроводи се у складу са Законом о јавним набавкама („Сл гласник РС“ број 124/2012), Правилником о обавезним елементима конкурсне докуметације у поступцима јавних набавки и начину доказивања испуњености услова („Сл. гласник РС”,бр. 29/2013) и Законом о облигационим односима.

**Процењена вредност јавне набавке је 416.666,00 динара без ПДВ-а.**

Конкурсна документација може да се преузме на Порталу управе за јавне набавке, интернет адреси [www.zavodsz.gov.rs](http://www.zavodsz.gov.rs), или у седишту наручиоца – Републички завод за социјалну заштиту, ул. Теразије бр. 34.

 **4.Рок и начин подношења понуде**

Рок за подношење понуда је 11 (једанаест) дана од дана објављивања позива на Порталу управе за јавне набавке. Благовременим ће се сматрати све понуде које стигну на адресу наручиоца најкасније последњег дана наведеног рока, до 12,00 часова.

Наручилац ће, по пријему одређене понуде, назначити датум и сат њеног пријема и понуђачу ће издати потврду о пријему. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења. По истеку рока за подношење понуда понуђач не може да повуче

 1

нити да мења своју понуду. Понуђач може да поднесе само једну понуду.

Понуда се подноси непосредно (лично) или путем поште, на адресу:

**Републички завод за социјалну заштиту у Београду, ул. Теразије бр. 34,**

**“ПОНУДА за јавну набавку Материјал засаобраћај– Евро Премиум БМБ 95 ЈНМВ бр. 01/2015 – НЕ ОТВАРАТИ -“**

Понуђач подноси понуду у затвореној коверти **овереној печатом** и на полеђини коверте наводи свој тачан назив и адресу, телефон и факс понуђача, као и име и презиме овлашћеног лица за контакт. Било би пожељно да понуда буде повезана траком у целину и запечаћена, тако да се не могу накнадно убацивати, одстрањивати или замењивати појединачни листови и како би се приликом отварања могло са сигурношћу утврдити да се први пут отвара.

 **5.Време и место отварања понуда**

 Јавно отварање понуда ће се обавити последњег дана рока за подношење понуда, и то у **петак 20.02.2015 . године у 12.30 часова** у просторијама наручиоца на адреси Теразије бр. 34,Београд**.** Пре почетка поступка јавног отварања понуда, представници понуђача, који ће присуствовати поступку отварања понуда, дужни су да наручиоцу предају писмена пуномоћја, на основу којих ће доказати овлашћење за учешће у поступку јавног отварања понуда.

 **6. Критеријум за оцењивање понуда**

 Критеријум за оцењивање понуда је **најнижа понуђена цена**.

 **7. Рок у којем ће наручилац донети одлуку о додели уговора**

Одлуку о додели уговора, која ће бити образложена, наручилац ће донети у року од

1 (једног) дана од дана јавног отварања понуда, и биће достављена свим понуђачима у року

од 3(три) дана од дана њеног доношења. Одлука о додели уговора ће понуђачима бити достављена електронским путем и путем поште, препоручено са повратницом. Ако понуђач одбије пријем одлуке, сматра се да је одлука достављена дана када је пријем одбијен.

 **8. Контакт особа код наручиоца**

 **Зорана Травица**, бр. тел/факс 011/3621565, мејл адреса: ztravica@zavodsz.gov.rs

2